CELEX: 62009CN0508
Language: sl
Date: 2009-12-08 00:00:00
Title: Zadeva C-508/09: Tožba, vložena 8. decembra 2009 – Evropska komisija proti Italijanski republiki

30.1.2010   
            
            
               SL
            
            
               Uradni list Evropske unije
            
            
               C 24/45
            
         Tožba, vložena 8. decembra 2009 – Evropska komisija proti Italijanski republiki
   (Zadeva C-508/09)
   2010/C 24/78
   Jezik postopka: italijanščina
   
      Stranki
   
   
      Tožeča stranka: Evropska komisija (zastopnika: C. Zadra in D. Recchia, zastopnika)
   
      Tožena stranka: Italijanska republika
   
      Predloga tožeče stranke
   
   
               —
            
            
               Naj ne razglasi, da Italijanska Republika s tem, da je regija Sardinija sprejela in uporabila zakonodajo glede odobritve odstopanj od pravil za zaščito prosto živečih ptic, ki ni v skladu s pogoji iz člena 9 Direktive 79/409/EGS (1), ni izpolnila svojih obveznosti iz tega člena;
            
         
               —
            
            
               naj se Italijanski Republiki naloži plačilo stroškov.
            
         
      Tožbeni razlogi in bistvene trditve
   
   Komisija meni, da zakonodaja, ki jo je sprejela regija Sardinija, ni v skladu z določbami člena 9 Direktive 79/409/EGS.
   Regionalni zakon št. 2 z dne 13. februarja 2004, ki ureja lov na podlagi odstopanja, in dekreta št. 3/V iz leta 2004 in 8/IV iz leta 2006, ki sta bila sprejeta na podlagi navedenega regionalnega zakona, naj ne bi bili v skladu z zahtevami iz člena 9 te direktive v delu, če
   
               —
            
            
               se zaprosi za mnenje znanstvenega organa, vendar se ga v primeru negativnega mnenja ne upošteva; če se tega organa za mnenje sploh ne zaprosi;
            
         
               —
            
            
               ni bilo zadostne obrazložitve (glede potrebe po zaščiti pred lovom na podlagi tega odstopanja; drugih raziskanih možnosti; možnih rezultatov);
            
         
               —
            
            
               ni primernega nadzornega mehanizma, s katerim bi se lahko preverjalo, da so pogoji glede odstopanja izpolnjeni, in v primernem času ukrepalo;
            
         
               —
            
            
               regionalni zakon ne zahteva skladnosti s pogoji iz člena 9(2) Direktive 79/409 in torej v okviru ukrepov odstopanja ti pogoji niso omenjeni.
            
         Zakon št. 2 z dne 13. februarja 2004 je bil spremenjen z regionalnim zakonom št. 4 z dne 11. maja 2006. Ne glede na to spremembo ne zakon št. 2 z dne 13. februarja 2004 ne dekret št. 2225/DecA/3 z dne 30. januarja 2009, sprejet na podlagi navedenega zakona, ne izpolnjujeta zahtev iz člena 9 Direktive 79/498, če:
   
               —
            
            
               uvedba posvetovanja z znanstvenim organom ne prepoveduje sprejetja ukrepov odstopanja brez ustrezne obrazložitve ali utemeljitve ali celo sprejetje ukrepov odstopanja brez mnenja znanstvenega organa;
            
         
               —
            
            
               regionalni zakon št. 2/2004, kakor je bil spremenjen, še vedno ne določa, da morajo posamični ukrepi odstopanja izpolnjevati pogoje iz člena 9(2) Direktive 79/409 (dejansko je tudi dekret 2223 v tem pogledu pomanjkljiv).
            
         
      (1)  Direktiva Sveta z dne 2. aprila 1979 o ohranjanju prosto živečih ptic (UL L 103, str. 1).